מאיר יוסט

הרב מאיר יוסט (ה'תרס"ח, 1908 – ה'תש"ע, 9 באפריל 2010) היה הרב הראשי של הולנד במשך 45 שנה.

ביוגרפיה

נולד בעיירה ויז'ניץ (אז בהונגריה) לניסן יוסט שהיה מלחין חסידי ומשב"ק של רבי ישראל הגר מוויז'ניץ. בנערותו למד כמה שנים אצל הרב פנחס הורביץ ולאחר כמה שנים עבר לגרמניה ולמד אצל הרב יוסף ברויאר. עם עליית הנאצים לשלטון בגרמניה חזר לבית הוריו בגרוסוורדיין (לשם נמלטו במלחמת העולם הראשונה מהעיירה ויז'ניץ) והחל בפעילות ציבורית, הוא התמנה ליו"ר סניף אגודת ישראל בעיר והיה פעיל מאוד בארגון.
במלחמת העולם השנייה הסתתר עם משפחתו בבודפשט ובעזרת ידידים שרד את המלחמה, לאחר המלחמה עבר לשווייץ ומונה לר"מ בישיבת מונטריי.

בשנת תשכ"ג (1963) הוזמן לכהן כרב ראשי להולנד, הוא עבר לאמסטרדם ושם התגורר כמעט חמישים שנה עד לפטירתו, היה מן החברים הבכירים בארגון מרכז רבני אירופה. חיבר את הספר אמרי מאיר על התורה.

נפטר באמסטרדם בגיל 102, ארונו הוטס לארץ והוא נטמן בהר הזיתים בירושלים.

קישורים חיצוניים

 ראיון עמו באתר מרכז רבני אירופה

הערות שוליים

רבנים הולנדים
יהודים הקבורים בהר הזיתים: חלקת גליציה
פעילי אגודת ישראל
רבנים חרדים
יהודים מבוקובינה
רבנים שהגיעו לגיל מאה
אישים שהועלו לקבורה בארץ ישראל
פליטי רדיפות הנאצים
יהודים שהגיעו לגיל מאה
אישים שהגיעו לגיל מאה
הולנדים שנולדו ב-1908
הולנדים שנפטרו ב-2010